In nomine Domini amen. Anno Incarnationis eiusdem millesimo ducentesimo nonagesimo quarto mense decembris. Nos Iuhenneta et Guillemeta filie Stephani de Salmasia burgensis Diuionensis, notum facimus uniuersis presentes litteras inspecturis, quod nos sponte, prouide, sine ui, metu, dolo et aliquid circonuentione laude scilicet et assensu Iaquini mariti mei predicte Iuhennete et Andree Chasteleinne mariti mei predicte Guillemete, uolumus laudamus, confirmamus, ratificamus et penitus assedimus pro nobis et nostris heredibus uenditionem factam a predicto Stephano patre nostro, domino Iohanni dicto Teste presbitere, de quadam petia uinee sita in finagio de Fontanis en Porneres, iuxta uineam predicti Stephani et uineam prioris Uallis beate Marie, pretio sexaginta tresdecim librarum et tresdecim denariorum Uiennensium, prout hec omnia in quibusdam litteris super hoc confectis sigillo curie domini ducis Burgundie sigillatis plenius continentur. Quare litterarum tenor sequitur in hec uerba: «In nomine Domini amen. Anno Incarnationis eiusdem millesimo ducentesimo octogesimo octauo mense februaris. Ego Stephanus dictus Cheuroz de Salmasia notum facio uniuersis presentes litteras inspecturis, quod ego sponte prouide uendo concedo in perpetuum atque quitto pro me et meis domino Iohanni dicto Teste, curato de Fontanis, unam petiam uinee sitam in finagio de Fontanis, en Porneres, continentem tria iornalia et dimidium, et dimidium quarterium et decem perticas iuxta uineam meam et iuxta uineam prioris Uallis beate Marie pretio sexaginta tresdecim librarum et tresdecim denariorum Uiennensium de quibus a predicto emptori in pecunia numerata me teneo plenarium pro pagato; propter quod de predicta uinea uendita me penitus deuestio et dictum emptorem corporaliter inuestio pro omni uolontate sua et heredum suorum, modis omnibus et omni tempore plenarium facienda. Promittens per iuramentum meum super Sancta Dei Euangelia corporaliter prestitum, et sub obligatione omnium bonorum meorum mobilium et immobilium presentium et futurorum, dictam uineam uenditam liberam pro uiginti et nouum denariorum Uiennensium censualibus et pro decima garantire dicto emptori et eius heredibus contra omnes perpetuo meis propriis sumptibus et expensis, et in nullo contraire de cetero per me uel per alium tacite uel aperte, ex pro garantia Meline portanda obligo dicto emptori et suis specialiter et expresse domos meas quas habeo Diuionensi, iuxta domum Haymonis Bouxier, hinc et inde, cum fundis mansis pertinent et appenditiis earumdem domorum, ante et retro uniuersis. Renuntians in hoc facto sub prestito iuramento exceptioni dicte uenditionis legitime non facte predicti non habiti et non numerate pecunie, doli metus et in factum spei future numerationis et habitionis deceptione ultra dimidiam iusti pretii et omnibus aliis quod contra tenorem presentium litterarum possent obici seu dici; uolens me compelli ad premissorum obseruantiam tanquam de re adiudicata per curiam domini ducis Burgundie, cuius iuridictioni quo ad hoc suppono me et meos heredes. In quorum predictorum testimonium litteris istis sigillum dicte curie rogauimus apponi. Actum in presentia Hugonis de Cabilone notarii Diuionensis, Griffonis Pelerin et Iohannis Gardon clerici, testium ad hoc uocatorum. Anno et mense predictis.» Hec ante omnia et singula supradicta; nos predicti Iaquinus Borthoz burgensis Besne maritus predicte Iuhennete et Andreas Chateleinne burgensis Diuione maritus predicte Guillemete uolumus laudamus et penitus applicamus et hiis omnibus supradictis nostrum assensum prebuimus et consentum. Et in super nos predicta Iuhenneta, Guillemeta, Iaquinus et Andreas, tenemur ex pacto et promittimus pro nobis et nostris quilibet nostrum in solidum per iuramenta nostra super Sancta Dei Euangelia corporaliter prestita, et sub obligatione omnium bonorum nostrorum presentium et futurorum predictam petiam uinee prout supradictum est uenditam prestito domini Iohanni Teste et eius heredibus contra omnes perpetuo et firmiter garantire defendere et in pace tenere propriis nostris sumptibus et expensis et in nos litis omnis suscipere tantito et quotienscumque super hoc fuimus requisiti et in nullo contraire de cetero tacite uel aperte; renuntiantes in hoc facto pro nobis et nostris exceptionibus doli et in factum deceptionis in aliquo omni iuri in fauorem mulieris introducto et omnibus aliis quod contra predicta uel aliqua de predicte possent obici seu dici. Uolumus ante nos compelli ad premissorum omnium obseruantiam quasi ex re adiudicata per curiam domini ducis Burgundie cuius iuridictioni quo ad hoc supponimus nos et heredes nostros. In quorum testimonium litteris istis sigillum dicte curie rogauimus apponi. Actum in presentia Hugonis de Cabilone, notarii Diuionensis, domini Theobaldi de Stabulis presbiteri et domini Symonis curati de Noyron testium ad hoc uocatorum. Anno et mense predictis.